Diari Oficial de la Generalitat Valenciana


Sumari del DOGV 5652, del 03-12-2007 (2007/14276)

ORDE de 28 de novembre de 2007, de la Conselleria de Justícia i Administracions Públiques, per la qual es desenrotlla el Reglament Orgànic i Funcional de l'esmentada Conselleria, aprovat mitjançant Decret 122/2007, de 27 de juliol, del Consell..
-----------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/11/28/(1)/dof/vci/html**

### Dades del document

Número de DOGV
:   5652

Data del DOGV
:   03-12-2007

Secció del DOGV
:   I. DISPOSICIONS GENERALS

Número del document
:   2007/14454


Data del document
:   28-11-2007

Organisme emissor
:   Conselleria de Justícia i Administracions Públiques

Tipus de document
:   Ordre

Anàlisi jurídica

 Descriptors 

:   * Conselleria Justícia i Administracions Públiques
    * administració regional
    * reglament intern
    * legislació

ORDE de 28 de novembre de 2007, de la Conselleria de Justícia i Administracions Públiques, per la qual es desenrotlla el Reglament Orgànic i Funcional de l'esmentada Conselleria, aprovat mitjançant Decret 122/2007, de 27 de juliol, del Consell.. [2007/14429]  
El Decret 7/2007, de 28 de juny, del president de la Generalitat, adopta una nova estructura de l'administració de la Generalitat, i determina les conselleries en què s'organitza, entre les quals es troba la conselleria de Justícia i Administracions Públiques.  
Per mitjà del Decret 122/2007, de 27 de juliol, del Consell, es va aprovar el Reglament Orgànic i Funcional de la conselleria de Justícia i Administracions Públiques, que determina les funcions que s'atribuïxen als òrgans superiors i al nivell directiu que componen el departament, així com les unitats administratives de superior rang que s'adscriuen a cada un d'ells.  
La disposició final primera de l'esmentat Decret 122/2007, faculta el conseller de Justícia i Administracions Públiques per a dictar totes les disposicions que requerisca el desplegament i execució d'aquest en compliment del que disposa l'article 65 de la Llei 5/1983, de 30 de desembre, del Consell.  
Per tot això, i en l'exercici de les competències establides en l'article 65 de la Llei del Consell i en el Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques,  
ORDENE  
CAPÍTOL I  
Del Gabinet del conseller i del Gabinet Tècnic  
Article 1 del Gabinet del conseller i del Gabinet Tècnic  
1. El Gabinet del conseller és la unitat de suport, assessorament i assistència immediata al titular del departament, de qui depén directament. Té a càrrec seu el manteniment de les relacions del conseller amb els alts òrgans i institucions de la Generalitat, de l'Estat i de les altres administracions públiques, les relacions informatives i amb els mitjans de comunicació, així com el desenrotllament de totes les funcions que li encomane el conseller.  
2. Igualment, del titular de la conselleria depén directament, amb el rang d'Àrea, un Gabinet Tècnic, a què corresponen les funcions concernents a planificació, documentació, publicacions, comunicació i seguiment parlamentari.   
CAPÍTOL II  
De la Secretaria Autonòmica de Justícia  
Article 2. De la Secretaria Autonòmica de Justícia  
1. La Secretaria Autonòmica de Justícia exercix les competències que se li atribuïxen en l'article 68 de la Llei 5/1983, de 30 de desembre, del Consell i els articles 8 i 9 del Reglament Orgànic i Funcional de la conselleria de Justícia i Administracions Públiques, aprovat pel Decret 122/2007, de 27 de juliol, del Consell.  
2. Per a l'exercici de les competències de l'apartat anterior, i de conformitat amb els articles 9 i 10 del Decret 122/2007, de 27 de juliol, del Consell, de la Secretaria Autonòmica de Justícia depén la Direcció General de Justícia i Menor.  
CAPÍTOL III  
De la Secretaria Autonòmica d'Administracions Públiques  
Article 3. De la Secretaria Autonòmica d'Administracions Públiques  
1. La Secretaria Autonòmica d'Administracions Públiques exercix les competències establides en l'article 68 de la Llei del Consell i els articles 8 i 12 del Reglament Orgànic i Funcional de la conselleria de Justícia i Administracions Públiques, aprovat pel Decret 122/2007, de 27 de juliol, del Consell.  
2. Per a l'exercici de les competències de l'apartat anterior, i de conformitat amb els articles 12, 13 i 15 del Decret 122/2007, de 27 de juliol, del Consell, de la Secretaria Autonòmica d'Administracions Públiques depenen la Direcció General d'Administració Autonòmica i la Direcció General de Modernització.  
CAPÍTOL IV  
De la Sotssecretaria  
Article 4. De la Sotssecretaria  
1. Sota la directa dependència del conseller, la Sotssecretaria té encomanades les competències i funcions establides en l'article 69 de la Llei del Consell, aquelles que li atribuïsquen altres normes, les que li encomane el conseller i, en particular, les que expressament s'establixen en l'article 17 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques.  
2. Per a l'exercici de les competències assenyalades en l'apartat anterior, la Sotssecretaria s'estructura en la Secretaria General Administrativa i en les unitats adscrites a aquesta, segons s'establix en el següent article.  
Article 5. De la Secretaria General Administrativa  
1. Adscrita a la Sotssecretaria es troba la Secretaria General Administrativa que, de conformitat amb el que establixen els articles 73 de la Llei del Consell i 18 del Decret 122/2007, de 27 de juliol, del Consell, pel qual s'aprova el Reglament Orgànic i Funcional de la conselleria de Justícia i Administracions Públiques, és la unitat amb la màxima jerarquia de nivell administratiu de la conselleria, presta suport a la Sotssecretaria i, sota la seua autoritat, atén la totalitat dels serveis generals de la conselleria.  
2. Per a l'exercici de les funcions establides en l'apartat anterior, la Secretaria General Administrativa s'estructura en els serveis que a continuació es relacionen, amb les funcions que així mateix s'indiquen:  
a) Servei de Gestió Administrativa:  
- Gestionar i atendre els assumptes generals i les dependències comunes de la conselleria.  
- Gestionar els assumptes de personal de la conselleria, i vetlar pel compliment de la normativa en l'esmentada matèria.  
- Gestionar el registre d'entrada i eixida de documents i l'arxiu.  
- Gestionar el parc mòbil de la conselleria.  
- Gestionar la tramitació dels convenis, acords i protocols de col·laboració que li siguen encomanats.  
- Coordinar i impulsar la tramitació de projectes normatius, així com de convocatòries d'ajudes.  
- Qualssevol altres funcions que en matèria de gestió administrativa li siguen encomanades.  
b) Servei de Gestió Econòmica i Pressupostària:  
- Elaborar l'avantprojecte del pressupost anual de la conselleria.  
- Tramitar els expedients de modificació pressupostària.  
- Gestionar les despeses de personal de la conselleria i tramitar les incidències de nòmina.  
- Gestionar, supervisar i controlar les despeses i els ingressos de la conselleria.  
- Elaborar informes i propostes sobre l'execució economicopressupostària de la conselleria.  
- Qualssevol altres funcions que en matèria de gestió econòmica i pressupostària li siguen encomanades.  
c) Servei de Contractació Administrativa.  
- Elaborar els plecs de clàusules administratives que han de regir tots els contractes administratius que es gestionen a la conselleria.  
- Tramitar tots els expedients de contractació que es realitzen a la conselleria.  
- Elaborar informes, propostes de resolució i la resta d'incidències que es deriven dels contractes.  
- Qualssevol altres funcions que en matèria de contractació administrativa li siguen encomanades.  
d) Servei d'Informàtica  
- Elaborar i executar els plans informàtics de la conselleria. Dirigir els projectes en l'àmbit de les tecnologies de la informació i les comunicacions.  
- Dissenyar, programar, implantar i mantindre les aplicacions informàtiques de la conselleria.  
- Administrar els sistemes que donen suport a les aplicacions informàtiques. Impulsar i vetlar pel funcionament correcte de les xarxes de comunicacions.  
- Supervisar la gestió operativa dels equips informàtics. Coordinar i prestar l'assistència tècnica a les unitats de la conselleria.  
- Vetlar pel compliment de la normativa en matèria de protecció de dades de caràcter personal.  
- Qualssevol altres funcions que en matèria d'informàtica li siguen encomanades.  
CAPÍTOL V  
De les direccions generals  
Secció primera  
De la Direcció General de Justícia i Menor  
Article 6. De la Direcció General de Justícia i Menor  
1. La Direcció General de Justícia i Menor exercix les competències establides en l'article 70 de la Llei del Consell i en l'article 10 del Reglament Orgànic i Funcional de la conselleria de Justícia i Administracions Públiques, aprovat pel Decret 122/2007, de 27 de juliol, del Consell.  
2. Per a l'exercici de les competències mencionades en l'apartat anterior, la Direcció General de Justícia i Menor s'estructura en les següents unitats administratives:  
· Àrea de Relacions amb l'administració de Justícia.  
· Àrea de Planificació i Modernització de la Justícia.  
· Àrea de Justícia Juvenil i Prevenció de la Violència  
· director de Gestió de les Ciutats de la Justícia  
Article 7. De l'Àrea de Relacions amb l'administració de Justícia  
1. A l'Àrea de Relacions amb l'administració de Justícia correspon l'exercici de les funcions establides en l'article 11, apartat a), del Decret 122/2007, de 27 de juliol, del Consell, així com dirigir, controlar, coordinar i supervisar els serveis i unitats administratives que se li adscriuen en l'apartat 2 d'aquest article.  
2. Per al compliment de les funcions mencionades en l'apartat anterior, l'Àrea de Relacions amb l'administració de Justícia s'estructura en els següents serveis a què corresponen les funcions que s'indiquen:  
a) Servei d'Entitats Jurídiques:  
- Elaborar el règim jurídic, proposta de resolució i Registre de les Fundacions, dels Col·legis Professionals i dels Consells Valencians de Col·legis Professionals sotmesos a la competència de la Generalitat.   
- Donar suport jurídic i material al Protectorat de les Fundacions sotmeses a la competència de la Generalitat.  
- Revisar i preparar el depòsit dels comptes anuals de les fundacions i dels comptes anuals de les associacions declarades d'utilitat pública.  
- Elaborar informes economicocomptables i efectuar l'assessorament economicocomptable en matèria de fundacions i en matèria d'associacions declarades d'utilitat pública.  
- Instruir els expedients d'associacions d'utilitat pública.  
- Elaborar el règim jurídic en matèria de les associacions sotmeses a la competència de la Generalitat.  
- Coordinar les unitats territorials del Registre Autonòmic d'Associacions d'Alacant, Castelló i València.  
- Dirigir el Registre Administratiu d'Unions de Fet de la Comunitat.  
- Tramitar els nomenaments de notaris i registradors i elaboració del Decret del Consell de nomenament, així com l'estudi i proposta de fixació de les demarcacions notarials i registrals.  
b) Servei de Recursos Humans:  
- Gestionar el Registre de Personal Funcionari al Servei de l'administració de Justícia que presta serveis a la Comunitat.  
Tramitar la provisió de llocs de treball.  
- Gestionar els concursos d'àmbit nacional per a la provisió de llocs de treball en l'àmbit de la Comunitat.  
- Tramitar els nomenaments de funcionaris interins.  
- Tramitar els expedients de modificacions de llocs.  
- Exercir el control del compliment del calendari anual i de la jornada i horari establits.  
- Coordinar les unitats administratives en les matèries relacionades amb aquest Servei.  
- Controlar la incapacitat temporal del personal funcionari al servei de l'administració de justícia.  
- Tramitar les situacions administratives.  
- Gestionar les sol·licituds de compatibilitat del personal de l'administració de justícia.  
- Tramitar els expedients disciplinaris.  
- Elaborar les propostes de resolució dels recursos administratius en matèria de personal.  
- Gestionar la nòmina i les seues incidències.  
- Realitzar els estudis i elaborar els informes sobre costos econòmics del personal.  
- Expedir els certificats relacionats amb les retribucions i base de cotització.  
c) Servei de Formació i Justícia Gratuïta:  
- Gestionar les indemnitzacions derivades de l'assistència jurídica en el torn d'ofici i en l'assistència lletrada al detingut.   
- Donar suport tècnic i administratiu a la Comissió de Justícia Gratuïta de València i exercir la coordinació amb les comissions de Justícia Gratuïta d'Alacant i Castelló.  
- Impulsar i gestionar els convenis i acords de Cooperació en matèria de justícia i, en especial, per a la formació de jutges, magistrats, fiscals, secretaris judicials, així com de professionals relacionats amb l'administració de justícia (advocats, procuradors, etc.)  
- Impulsar i gestionar els plans de Formació del personal transferit al servei de l'administració de justícia.  
- Gestionar les línies de subvenció en matèria de justícia.  
Article 8. De l'Àrea de Planificació i Modernització de la Justícia  
1. A l'Àrea de Planificació i Modernització de la Justícia correspon l'exercici de les funcions establides en l'article 11, apartat b), del Decret 122/2007, de 27 de juliol, del Consell, així com dirigir, controlar, coordinar i supervisar, els serveis i les unitats administratives que se li adscriuen en l'apartat 2 d'aquest article.  
2. Per al compliment de les funcions mencionades en l'apartat anterior, l'Àrea de Planificació i Modernització de la Justícia s'estructura en els següents serveis a què corresponen les funcions que s'indiquen:  
a) Servei d'Infraestructures:  
- Elaborar els projectes i dirigir les obres dels edificis judicials de nova planta en els distints partits judicials de la Comunitat Autònoma.  
- Supervisar els projectes de les obres dels edificis judicials l'execució dels quals s'externalitza.  
- Organitzar i coordinar les labors de manteniment dels edificis judicials de la Comunitat Valenciana.  
- Elaborar les valoracions i els informes urbanístics que se li encomanen.  
b) Servei de Planificació de l'Oficina Judicial:  
- Dissenyar, organitzar i coordinar les unitats processals de suport directe.  
- Dissenyar, crear, organitzar i coordinar els serveis comuns processals.   
- Dissenyar, crear i organitzar les unitats administratives necessàries i les oficines comunes de suport.  
- Coordinar les unitats administratives, en les matèries competència d'aquest Servei, i les oficines comunes de suport.  
- Elaborar la proposta de les relacions de llocs de treball de les oficines judicials i de les unitats administratives, així com la seua modificació.  
- Participar en la Comissió de Selecció de Personal que elabora els temaris i les convocatòries per les quals han de regir-se els processos selectius per a l'ingrés en els cossos de funcionaris.   
- Elaborar els estudis i la programació de la Planta Judicial i Demarcació.  
- Gestionar les competències que la Llei Orgànica del Poder Judicial i la resta de normativa atorguen a la Generalitat en matèria de justícia de pau.  
- Gestionar les relacions amb les organitzacions sindicals.  
- Preparar, coordinar i gestionar el seguiment dels processos electorals dels representants dels empleats públics de l'administració de justícia.  
- Exercir la Secretaria de la Mesa Sectorial de Justícia i comissions tècniques que en depenen.   
- Exercir les secretaries dels comités de Seguretat i Salut, sector justícia, de les províncies d'Alacant, Castelló i València.   
- Gestionar el pla d'acció social dels funcionaris de l'administració de justícia dependents de la Generalitat.  
- Gestionar les incidències del personal funcionari i laboral de l'administració del Consell destinat en edificis judicials.  
- Tramitar els expedients de responsabilitat patrimonial derivats de les competències transferides en l'àmbit de l'administració de justícia.  
- Determinar i planificar les necessitats de mitjans materials i informàtics dels òrgans de l'administració de justícia i de les prescripcions tècniques per als contractes de serveis, subministraments i manteniment.  
- Planificar i executar els projectes de modernització de l'administració de justícia a la Comunitat Valenciana.  
Article 9. De l'Àrea de Justícia Juvenil i Prevenció de la Violència  
1. A l'Àrea de Justícia Juvenil i Prevenció de la Violència correspon l'exercici de les funcions establides en l'article 11, apartat c), del Decret 122/2007, de 27 de juliol, del Consell, així com dirigir, controlar, coordinar i supervisar els serveis i unitats administratives que se li adscriuen en l'apartat 2 d'aquest article.  
2. Per al compliment de les funcions mencionades en l'apartat anterior, l'Àrea de Justícia Juvenil i Prevenció de la Violència s'estructura en un servei a què corresponen les funcions que s'indiquen:  
a) Servei d'Atenció al Menor Infractor, Mediació i Prevenció de la Violència:  
- Coordinar les competències atribuïdes a la Generalitat i a les entitats públiques en l'execució de mesures judicials, en aplicació de la legislació vigent en matèria de responsabilitat penal de menors.  
- Supervisar les actuacions relatives als serveis i centres de reeducació de menors infractors, inclosos els tràmits d'autorització i inscripció d'aquests en el Registre d'Entitats, Centres i Serveis, així com, si és el cas, la tramitació d'expedients sancionadors.  
- Tramitar, formalitzar i efectuar el seguiment de concerts amb centres de reeducació de menors.  
Preparar i realitzar el seguiment de subvencions destinades al foment de centres i programes per a l'atenció a menors infractors.  
- Coordinar, supervisar i impulsar, els centres Dona 24 hores, així com els recursos dirigits a la prevenció, atenció i eradicació de la violència en tots els àmbits, i especialment la que s'exercix sobre la dona.  
- Tramitar, formalitzar i efectuar el seguiment dels concerts amb entitats per a atenció a la dona víctima de la violència.  
- Coordinar, supervisar i impulsar les oficines d'Atenció a les Víctimes del Delicte.   
- Coordinar, supervisar i impulsar la xarxa de punts de Trobada Familiar.  
- Tramitar, formalitzar i realitzar el seguiment de concerts i convenis amb les entitats, fundacions i institucions dedicades a la prevenció de la violència, atenció a les víctimes del delicte i punts de Trobada Familiar.  
- Preparar, tramitar i portar el seguiment de subvencions i ajudes destinades a programes i actuacions dirigides a la prevenció de la violència en general.  
- Impulsar i tramitar els canvis legislatius, que en àmbit de les competències de la Generalitat, contribuïsquen a la prevenció de la violència, mediació i mecanismes alternatius a la resolució de conflictes.  
- Coordinar i dirigir els serveis de suport de menors i de família col·laboradors amb els òrgans judicials.  
Article 10. Del director de Gestió de les Ciutats de la Justícia  
Al director de Gestió de les Ciutats de la Justícia correspon l'exercici de les funcions establides en l'article 11, apartat d), del Decret 122/2007, de 27 de juliol, del Consell, i, en concret, en relació a les seus judicials incloses en les ciutats de la Justícia d'Alacant, Elx, Castelló i València:  
- Gestionar els mitjans materials necessaris per al funcionament de la seu.  
- Gestionar l'ús no jurisdiccional de les seus.  
- Dirigir el personal de manteniment i supervisar el manteniment efectuat per empreses externes.  
- Implantar els plans d'Emergència i les actuacions en cas d'urgència.  
- Vetlar pel bon ús de les instal·lacions.  
- Coordinar els serveis de seguretat pública i privada.  
- Gestionar els sistemes de control horari.  
Secció segona  
De la Direcció General d'Administració Autonòmica  
Article 11. De la Direcció General d'Administració Autonòmica  
1. La Direcció General d'Administració Autonòmica exercix les competències establides en l'article 70 de la Llei del Consell i en l'article 13 del Reglament Orgànic i Funcional de la conselleria de Justícia i Administracions Públiques, aprovat pel Decret 122/2007, de 27 de juliol, del Consell.  
2. Per a l'exercici de les competències mencionades en l'apartat anterior, la Direcció General d'Administració Autonòmica s'estructura en les següents unitats administratives:  
· Àrea de Funció Pública  
· Àrea de l'Institut Valencià d'Administració Pública  
· rea de Prevenció de Riscos Laborals del Sector d'Administració Pública  
· Àrea de Selecció i Provisió  
Article 12. De l'Àrea de Funció Pública  
1. A l'Àrea de Funció Pública correspon l'exercici de les funcions establides en l'article 14, apartat a), del Decret 122/2007, de 27 de juliol, del Consell, així com dirigir, controlar, coordinar i supervisar els serveis i unitats administratives que se li adscriuen en l'apartat 2 d'aquest article.  
2. Per al compliment de les funcions mencionades en l'apartat anterior, l'Àrea de Funció Pública s'estructura en els següents serveis, a què corresponen les funcions que s'indiquen:  
a) Servei de Classificació de Llocs de Treball:  
- Gestionar la classificació de llocs de treball i elaborar la proposta de les seues corresponents relacions.  
- Gestionar, mantindre i actualitzar el Registre de Llocs de Treball de l'administració del Consell.  
- Tramitar i gestionar l'aprovació de la plans ocupació i dels procediments de reassignació d'efectius del personal al servei de l'administració del Consell.  
- Gestionar, mantindre i actualitzar els fitxers automatitzats de dades de caràcter personal i el de llocs de treball que servixen de suport al Registre de Personal i al de Llocs de Treball.  
- Elaborar, tramitar i emetre informes en relació amb els projectes relatius al sistema retributiu del personal al servei de l'administració del Consell, en coordinació amb el departament competent en matèria de política pressupostària.  
- Col·laborar en la preparació de la proposta de l'oferta d'ocupació pública, i facilitar a aquest efecte les dades necessàries per a la seua elaboració a l'Àrea de Selecció i Provisió a través de l'Àrea de Funció Pública.  
b) Servei de Gestió de Personal:  
- Gestionar les incidències, règim d'incompatibilitats i situacions administratives del personal al servei de l'administració del Consell.  
- Gestionar, actualitzar i mantindre l'arxiu d'expedients del personal al servei de l'administració del Consell.  
- Gestionar, mantindre i actualitzar el Registre del Personal.  
c) Servei de Règim Jurídic i Desplegament Normatiu   
- Assessorar, donar suport i assistència jurídica al titular de la Direcció General i a la resta d'unitats que en depenen, en matèria de funció pública i ocupació pública.  
- Elaborar i informar els projectes normatius en matèria de funció pública i ocupació pública.  
- Preparar els informes que ha d'emetre la Direcció General, en relació amb els avantprojectes de llei i els projectes de disposicions generals que es referisquen a estructura orgànica, mètodes de treball i personal elaborats per les altres conselleries i departaments.  
- Emetre els informes jurídics en matèria de funció pública que se li sol·liciten, en especial, quan estiguen relacionats amb els recursos que afecten les competències de la Direcció General.  
- Elaborar estudis i informes en matèria de funció pública.  
- Elaborar i proposar els criteris de coordinació adequats per a l'aplicació de la normativa de funció pública.  
d) Servei de Relacions Sindicals:  
- Assistir i assessorar tècnicament i jurídicament a la Direcció General, així com a la resta d'unitats que en depenen, en les relacions amb les organitzacions sindicals, associacions professionals i representants del personal derivades del que establix la normativa vigent, així com exercir la Secretaria de les meses de Negociació Col·lectiva.  
- Preparar, coordinar i gestionar el seguiment dels processos electorals dels representants dels empleats públics.  
Article 13. De l'Àrea de l'Institut Valencià d'Administració Pública  
1. A l'Àrea Institut Valencià d'Administració Pública correspon l'exercici de les funcions establides en l'article 14, apartat b), del Decret 122/2007, de 27 de juliol, del Consell, així com dirigir, controlar, coordinar i supervisar els serveis i unitats administratives que se li adscriuen en l'apartat 2 d'aquest article.  
2. Per al compliment de les funcions mencionades en l'apartat anterior, l'Àrea Institut Valencià d'Administració Pública s'estructura en un servei a què corresponen les funcions que s'indiquen:  
a) Servei de Formació i Estudis:  
- Planificar la posada en marxa dels plans formatius.  
- Gestionar l'acció formativa i de perfeccionament del personal al servei de la Generalitat i els seus organismes autònoms.  
- Gestionar l'homologació dels cursos formatius i de perfeccionament impartits per altres òrgans de la Generalitat o altres òrgans de l'administració pública.  
- Efectuar la gestió econòmica dels distints plans formatius.  
- Dissenyar els criteris d'execució establits en els plans formatius, i aquells que afecten l'homologació dels cursos.  
- Recopilar documentació en matèries referents a l'administració i gestió pública, i a la formació i perfeccionament del personal al seu servei.  
- Realitzar treballs d'investigació referents a l'administració i gestió pública, i a la formació i perfeccionament del personal al seu servei.  
- Emetre informes en matèria de permisos de formació.  
- Coordinar i gestionar els processos avaluatius implantats en els plans de formació.  
Article 14. De l'Àrea de Prevenció de Riscos Laborals del Sector d'Administració Pública  
A l'Àrea de Prevenció de Riscos Laborals del Sector d'Administració Pública correspon l'exercici de les funcions establides en l'article 14, apartat c), del Decret 122/2007, de 27 de juliol, del Consell, així com dirigir, controlar, coordinar i supervisar, les unitats administratives que se li adscriuen.  
Article 15. De l'Àrea de Selecció i Provisió  
1. A l'Àrea de Selecció i Provisió correspon l'exercici de les funcions establides en l'article 14, apartat d), del Decret 122/2007, de 27 de juliol, del Consell, així com dirigir, controlar, coordinar i supervisar, els serveis i les unitats administratives que se li adscriuen en l'apartat 2 d'aquest article.  
2. Per al compliment de les funcions mencionades en l'apartat anterior, l'Àrea de Selecció i Provisió s'estructura en els següents serveis a què corresponen les funcions que s'indiquen:  
a) Servei de Selecció:  
- Elaborar la proposta de l'oferta d'ocupació pública del personal al servei de l'administració del Consell.  
- Organitzar i gestionar els processos de selecció del personal al servei de l'administració del Consell.  
- Planificar i dissenyar els cursos derivats dels processos de selecció i promoció dels empleats públics.  
- Prestar suport tècnic i administratiu als tribunals de selecció del personal al servei de l'administració del Consell.  
- Gestionar els processos derivats de les borses d'ocupació temporal en llocs de treball de l'administració del Consell.  
b) Servei de Provisió de Llocs:  
- Gestionar els processos de provisió de llocs de treball per mitjà de concurs, procediment de lliure designació, reassignació d'efectius, reingressos, adscripcions provisionals, comissions de servei i permutes.  
- Prestar suport tècnic i administratiu a les comissions avaluadores dels processos de provisió de llocs de treball.  
Secció tercera  
De la Direcció General de Modernització  
Article 16. De la Direcció General de Modernització  
1. La Direcció General de Modernització exercix les competències establides en l'article 70 de la Llei del Consell i en l'article 15 del Reglament Orgànic i Funcional de la conselleria de Justícia i Administracions Públiques, aprovat pel Decret 122/2007, de 27 de juliol, del Consell.  
2. Per a l'exercici de les competències mencionades en l'apartat anterior, la Direcció General de Modernització s'estructura en les següents unitats administratives:   
· Àrea de Telecomunicacions i Societat de la Informació.  
· Àrea de Sistemes d'Informació i Comunicacions Corporatives de la Generalitat.  
· Àrea d'Atenció al Ciutadà, Qualitat i Inspecció de Serveis.  
· Àrea de Desenrotllament i Coordinació de Tecnologies de la Informació.  
Article 17. De l'Àrea de Telecomunicacions i Societat de la Informació  
1. A l'Àrea de Telecomunicacions i Societat de la Informació correspon l'exercici de les funcions establides en l'article 16, apartat a), del Decret 122/2007, de 27 de juliol, del Consell, així com dirigir, controlar, coordinar i supervisar els serveis i unitats administratives que se li adscriuen en l'apartat 2 d'aquest article.  
2. Per al compliment de les funcions mencionades en l'apartat anterior, l'Àrea de Telecomunicacions i Societat de la Informació s'estructura en els següents serveis a què corresponen les funcions que s'indiquen:  
a) Servei d'Estudis, Projectes i Planificació de Telecomunicacions:  
- Assessorar i donar suport tècnic en les actuacions dels departaments de la Generalitat i del seu sector públic, en matèria de telecomunicacions avançades.  
- Estudiar, proposar i implantar accions i projectes en matèria de suport al desplegament d'infraestructures, xarxes i serveis de telecomunicacions avançades a la Comunitat Valenciana.   
- Assessorar i prestar suport tècnic al desplegament de les xarxes de telecomunicacions suport dels serveis de radiodifusió sonora i de televisió a la Comunitat Valenciana, així com la planificació tècnica, l'execució, la gestió i la millora de la xarxa de repetidors de televisió de la Generalitat.  
- Efectuar el seguiment, assessorament i suport tècnic a la participació de la Direcció General de Modernització en Projectes de Telecomunicacions amb altres administracions.  
- Assessorar i prestar suport tècnic a la participació de la Direcció General en altres òrgans, institucions i entitats en matèria de telecomunicacions.  
b) Servei de Coordinació i Tècniques de Gestió:  
- Planificar i dissenyar sistemes, així com l'execució i control de projectes i actuacions orientades a impulsar la incorporació de la Comunitat Valenciana a la Societat de la Informació i del Coneixement.  
- Executar i controlar els projectes i actuacions de la Generalitat en matèria de desenrotllament de continguts i de gestió del coneixement.  
- Assessorar i donar suport tècnic a la participació de la Direcció General de Modernització en altres òrgans, institucions i entitats en matèria de societat de la informació i del coneixement.  
- Realitzar el seguiment, assessorament i suport tècnic a la participació de la Direcció General de Modernització en projectes de la societat de la informació i del coneixement amb altres administracions.   
Article 18. De l'Àrea de Sistemes d'Informació i Comunicacions Corporatives de la Generalitat  
1. A l'Àrea de Sistemes d'Informació i Comunicacions Corporatives de la Generalitat correspon l'exercici de les funcions establides en l'article 16, apartat b), del Decret 122/2007, de 27 de juliol, del Consell, així com dirigir, controlar, coordinar i supervisar els serveis i unitats administratives que se li adscriuen en l'apartat 2 d'aquest article.  
2. Per al compliment de les funcions mencionades en l'apartat anterior, l'Àrea de Sistemes d'Informació i Comunicacions Corporatives de la Generalitat s'estructura en un servei a què corresponen les funcions que s'indiquen:  
a) Servei de Sistemes i Telecomunicacions Corporatives:  
- Gestionar, coordinar i efectuar la implantació tècnica per al funcionament correcte dels serveis corporatius de sistemes i telecomunicacions de la Generalitat i el seu sector públic.   
- Impulsar i assessorar projectes corporatius orientats a la implantació de serveis de telecomunicacions i plataformes TIC d'ús comú de la Generalitat.  
- Proveir d'infraestructures comunes d'accés als serveis de teleadministració en les administracions públiques de la Comunitat Valenciana.  
- Organitzar i desenrotllar la Xarxa Corporativa de Telecomunicacions de la Generalitat, junt amb la coordinació, seguiment i avaluació de l'aplicació de la política de seguretat de les telecomunicacions de la Generalitat.   
- Gestionar, coordinar i implantar el Centre de Telecomunicacions i Sistemes d'Informació de la Generalitat (CETESI).  
Article 19. De l'Àrea d'Atenció al Ciutadà, Qualitat i Inspecció de Serveis  
1. A l'Àrea d'Atenció al Ciutadà, Qualitat i Inspecció de Serveis correspon l'exercici de les funcions establides en l'article 16, apartat c), del Decret 122/2007, de 27 de juliol, del Consell, així com dirigir, controlar, coordinar i supervisar els serveis i unitats administratives que se li adscriuen en l'apartat 2 d'aquest article.  
2. Per al compliment de les funcions mencionades en l'apartat anterior, l'Àrea d'Atenció al Ciutadà, Qualitat i Inspecció de Serveis s'estructura en els següents serveis a què corresponen les funcions que s'indiquen:  
a) Servei de Coordinació Prop:   
- Coordinar i gestionar les oficines Prop.  
- Coordinar i gestionar els canals presencials d'atenció al ciutadà.  
- Les funcions atribuïdes pel Decret 165/2006, de 3 de novembre, del Consell, pel qual es regulen les queixes i suggeriments en l'àmbit de l'administració i les organitzacions de la Generalitat.  
- Coordinar el Projecte d'Oficines Integrades d'Atenció al Ciutadà en l'àmbit territorial de la Comunitat Valenciana.  
b) Servei d'Infraestructures d'Atenció al Ciutadà:  
- Gestionar i coordinar la plataforma 012 de la Generalitat.  
- Avaluar i efectuar l'evolució tècnica de la plataforma 012 de la Generalitat.  
- Gestionar i coordinar les infraestructures per a la prestació dels serveis d'atenció al ciutadà.  
- Coordinar i gestionar els projectes corporatius de gestió del coneixement.  
Article 20. De l'Àrea de Desenrotllament i Coordinació de Tecnologies de la Informació  
1. A l'Àrea de Desenrotllament i Coordinació de Tecnologies de la Informació correspon l'exercici de les funcions establides en l'article 16, apartat d), del Decret 122/2007, de 27 de juliol, del Consell, així com dirigir, controlar, coordinar i supervisar els serveis i unitats administratives que se li adscriuen en l'apartat 2 d'aquest article.  
2. Per al compliment de les funcions mencionades en l'apartat anterior, l'Àrea de Desenrotllament i Coordinació de Tecnologies de la Informació s'estructura en un servei a què corresponen les funcions que s'indiquen:  
a) Servei de Tecnologies i Seguretat dels Sistemes d'Informació:  
- Desenrotllar i realitzar l'evolució dels sistemes d'informació de caràcter corporatiu, del Portal de la Generalitat, del Portal del Funcionari i de ferramentes informàtiques corporatives pròpies de la Generalitat.  
- Assessorar i donar suport tècnic per a la gestió i execució de projectes d'administració electrònica en la Generalitat Valenciana, així com per a la implementació del sistema integral multiplataforma d'atenció al ciutadà.  
- Gestionar els projectes per a la implantació de les tecnologies de la informació en les administracions locals valencianes.   
- Proporcionar suport tècnic a l'autoritat autentificadora.   
- Assessorar en matèria de seguretat informàtica a les administracions de la Comunitat Valenciana.  
- Coordinar, promocionar i impulsar les tecnologies de la informació i les comunicacions, per tal de potenciar l'administració electrònica en l'administració valenciana.   
CAPÍTOL VI  
De les direccions territorials  
Article 21: de les direccions territorials  
1. En cada una de les capitals de província de la Comunitat Valenciana hi ha una direcció territorial que actua sota la dependència orgànica de la Sotssecretaria i amb competència en el territori de la respectiva província. Funcionalment les direccions territorials depenen dels distints centres directius de la conselleria, segons l'índole de la matèria.  
2. Al capdavant de cada direcció territorial està el director o directora territorial, nomenat pel conseller, que tindrà el caràcter de representant permanent de la conselleria en el seu respectiu territori.  
3. El director o directora territorial és l'òrgan de relació ordinària i regular entre les unitats, centres i dependències territorials i els serveis centrals de la conselleria.  
4. A cada director o directora territorial, dins del seu àmbit territorial li correspon l'exercici de les funcions següents:  
· Exercir la direcció de tots els serveis, programes i activitats que exercixen els òrgans, unitats i centres dependents o integrats en la direcció territorial.  
· Vetlar per l'adequat desplegament i execució de les funcions pròpies de la conselleria en el seu àmbit territorial.  
· Exercir les funcions que li atribuïsquen les disposicions vigents, així com les que expressament li deleguen els centres directius competents.  
DISPOSICIÓ DEROGATÒRIA  
Des de l'entrada en vigor de la present orde, queda expressament derogada l'Orde de 3 d'abril de 2006, de la conselleria de Justícia, Interior i Administracions Públiques, per la qual es desenrotlla el Reglament Orgànic i Funcional de la conselleria de Justícia, Interior i Administracions Públiques, aprovat mitjançant un Decret 153/2005, de 18 d'octubre del Consell de la Generalitat (DOGV núm. 5125 de 31.10.2005), així com qualsevol altra norma o precepte del mateix rang o d'un rang inferior que s'opose al que disposa aquesta.  
DISPOSICIÓ FINAL  
La present Orde entrarà en vigor l'endemà de la seua publicació en el Diari Oficial de la Comunitat Valenciana.  
València, 28 de novembre de 2007  
El conseller de Justícia i Administracions Públiques,  
FERNANDO DE ROSA TORNER


Còpia Permalink ELI